
	Válogatás

**Sinszen™**  
>Kiotó, 1866. Az utcán riadalom söpört végig, mikor egy fehér hajú, mégis fiatal férfi karddal rohangálva egymás után vágta le az útjába kerülőket.<br>– Okita Szódzsi a Sinszengumiból elszabadult! – kiáltozták többen is.  
>Egyszerre előugrott egy srác, mindössze a kardja villanását lehetett látni, a fehér hajú pedig összeesett. A környékbeliek nyugalma lassanként helyreállt. Csak egy öregember dörmögte csodálkozva:<br>– Hihetetlen, egyetlen vágással leterítette a híres Okita Szódzsit...  
>A fiú mosolyogva fordult oda hozzá.<br>– Én vagyok az igazi Okita Szódzsi, ez a fickó a közelembe sem érhet. Különben is – tette hozzá, elégedetten paskolva meg saját fejét – hülyén állna nekem a fehér haj, hát nem?

**Gyászbeszéd, avagy hülye kémnek sok az alja**  
><em>(Hidzsikata morcosan, a Fudzsiszanmaru fedélzetén, ebédidőben) <em>  
>Azért gyűltünk össze, hogy végső búcsút vegyünk tragikus hirtelenséggel elhunyt bajtársunktól, az érdemes kémművésztől, Jamazaki Szuszumutól. <em>(igyekszik nem éhesnek tűnni)<em> Kiváló kém volt, stílusos öltözékével felülmúlt minket _(köhint, nem gondolja komolyan)_, és ő volt az egyetlen köztünk, aki munkájából kifolyólag nem vállalhatta fel csillogását. Adózzunk bámulattal halálának, amellyel kivívta tiszteletünket. Vitézi módon ugrott bele a kardomba, ki tudja, miért... _(Kondó krákog)_ Hogy megvédjen, amely követendő _(páran összeröhögnek, Kondó pisszeg)_ példa. _(Megkordul a gyomra, idegesen)_ Búcsúzzunk e remek férfitól. Köszönjük, Szuszumu-kun, hogy sötétségeddel beragyogtad a Sinszengumi egét! _(elszélednek enni, valaki véletlen belöki Jamazakit a vízbe)_

**Új trend**

– ...  
>Ennél értelmesebbet egyikünk sem bírt kinyögni. Egy érzékenyebb lelkű, született busi sírva fakadt. Egy idétlenebb fickó próbálta elfojtani a röhögését, hogy elkerülje a kínhalált. Viszont mindenki döbbent volt. Leginkább ahhoz lehetett volna hasonlítani a helyzetet, mint ha egy vörös pengéjű karddal hadonásztak volna előttünk. Nem ördöngösség, megoldható, nagyon egyedi, és akár divatossá is válhat, de az ég szerelmére... Semmi teteje. Egy kardban a penge a lényeg. Nem a szín, az extrák, meg a végtelenségig csicsázható alkatrészek.<br>Ezek után a lincselést csak az utasítást kiadó személye akadályozta meg, mikor elhangzott:  
>– Holnapra mindenki hasonló nyugati egyenruhát csináltat, és felkeresi a borbélyt!<p>

**Rossz ötlet**  
>Fél résszel ezelőtt találták ki, hogy otthagyják a csapatot, és már ott ácsorogtak egy hídon, állás és hasonlók nélkül. Egyvalamit sajnáltak csak. A Nőt. Érthető, 4 év alatt mindössze ezzel az egy példánnyal találkoztak. Bár Japánban vegyes volt a népesség nemi összetétele, a Sinszengumi tagjai rejtélyes módon kizárólag férfiemberekkel érintkeztek.<br>– Te, Szano – szólalt meg egyikük eltöprengve.  
>– Na.<br>– Nem fordult meg a fejedben, hogy lefekszel vele, aztán meg leléptek?  
>– HE? Honnan szedsz te ilyen baromságokat? Egy: <em>veled<em> ellentétben én nem szoktam ártatlan hölgyeket inzultálni, házas is vagyok; kettő: Hidzsikata-szan kinyírt volna.  
>– Jóvanna, én se t'om, honnan szedtem, télleg hülye egy ötlet...<p> 

